Turkmeneli

Turkmeneli er et uklart avgrenset geografisk område i Irak der mange irakiske tyrkere, også kalt turkmenere, holder til. Betegnelsen ble etablert fra 1990-tallet og er knyttet til politisk aktivisme i området.

Området ligger like sør for og overlapper delvis den kurdiske regionen i Irak, og store deler kontrolleres av kurdiske peshmerga-styrker. I tillegg til irakiske tyrkere omfatter området en blandet befolkning av arabere, kurdere, assyrere og flere andre etniske og religiøse minoriteter. Turkmeneske grupper har krevd autonomi innenfor det føderale Irak. Turkmenerne anerkjennes som en av Iraks tre etniske hovedgrupper. Det nordøstlige Syria blir av og til regnet med i Turkmeneli som betyr turkmenenes land. I 2015 omfattet området mellom 3 og 7 millioner innbyggere. Turkmenene snakker for det meste en aserbajdsjansk dialekt, også kalt turkmensk.Minahan, J. B. (2016). Encyclopedia of stateless nations: Ethnic and national groups around the world. Bloomsbury Publishing USA. Det er uklart hvor mange turkmenere som bor i Irak. Det er flere konkurrerende politiske grupperinger blant turkmenere; noen er anti-kurdiske, andre er islamister (innenfor sjia) og noen er irakiske nasjonalister. En del fremtredende aktivister særlig i Kirkuk har motsatt seg styrking og ekspansjon av kurdisk selvstyre etter 1991. Betegnelsen Turkmeneli dukket opp på slutten av 1900-tallet og er særlig knyttet til ITFs (den irakiske turkmenske front) politiske aktivisme på 1990-tallet. Kravet på eget turkmensk land nord i Irak springer trolig ut av striden med kurdiske grupperinger.Anderson, L., & Stansfield, G. (2009). Crisis in Kirkuk: The ethnopolitics of conflict and compromise. University of Pennsylvania Press.Burnett, M. T. (red.). (2020). Nationalism Today: Extreme Political Movements around the World. Bloomsbury Publishing USA.

Turkmeneli er en diagonal stripe som strekker seg fra den syrisk grensa ved Tal Afar  ned til byen Mendeli ved den iranske grensa i Sentral-Irak. Irakiske turkmenere bor i byer som for eksempel Kerkuk, Tal Afar, Mosul, Erbil, Altunkopru, Tuz Khurmatu, Kifri, Khanaqin, Mendeli og Bedre. Landet ble referert til som «Turcomania» av den britiske geografen William Guthrie i 1785.http://www.turkmen.nl/1A_Others/MS4.08.pdfhttp://www.ohchr.org/Documents/Issues/Minorities/WG/11/Iraqi%20Turkmen_3a.dochttps://web.archive.org/web/20120413150629/http://www.americanchronicle.com/articles/view/81757

Enkelte turkmenske grupperinger ønsker å opprette en turkmensk region, mens kurdiske nasjonalister ønsker å innlemme området i Kurdistan  og grupper blant assyriske kristne vil ha en kristen region her. Området er svært sensitivt på grunn av den sammensatte befolkningen og beliggenheten  mellom det  kurdiske nordøst og det arabiske sør-Irak.

I henhold til paragraf 4 i den irakiske grunnloven fra 2004 skal turkmensk være offisielt språk i Turkmeneli og andre steder i Irak hvor turkmenere holder til, men denne lovfestede retten har likevel ikke blitt imøtesett alle steder.

 Referanser 

Eksterne lenker
 Iraqi Turkmen Appeal to the European Union
 Iraqi Turkmen Human Rights Research Foundation
 Nowpublic.com
 www.unpo.org 

Kategori:Iraks geografi